旅人乏愉乐,薄暮增思深。日落岭云归,延颈望江阴。乱流灇大壑,长雾匝高林。林际无穷极,云边不可寻。惟见独飞鸟,千里一扬音。推其感物情,则知游子心
中流片石倚孤雄,下有冯夷百尺宫。 滟滪西蟠浑失地,长江东去正无穷。 徒闻吴女埋香玉,惟见沙鸥乱雪风。 往事凄微何足问,永安宫阙草莱中。
龙山落帽未多时,陈迹依然使我悲。 粲粲菊花何似好,阶前惟见束枯枝。
春至金河雪似花,萧条玉塞但胡沙。 晓来重上关城望,惟见惊尘不见家。
昔年献赋去江湄,今日行春到却悲。三径仅存新竹树,四邻惟见旧孙儿。壁间潜认偷光处,川上宁忘结网时。更见桥边记名姓,始知题柱免人嗤。
独入深山信脚行,惯当貙虎不曾惊。 路傍花发无心看,惟见枯枝刮眼明。
悠悠旌旆碧云端,远去孤城入乱山。 淮月上楼人奏角,海天低树雁临关。 几家白发遗民在,千里青丝猎骑还。 旧镇荆南多胜概,别来惟见画图间。